CELEX: E2016P0008
Language: fi
Date: 2016-06-21 00:00:00
Title: Oslo tingrettin 21. kesäkuuta 2016 esittämä pyyntö saada EFTAn tuomioistuimelta neuvoa-antava lausunto asiassa Netfonds Holding ASA m.fl. v Staten v/Finansdepartementet (Asia E-8/16)

23.3.2017   
            
            
               FI
            
            
               Euroopan unionin virallinen lehti
            
            
               C 90/7
            
         Oslo tingrettin 21. kesäkuuta 2016 esittämä pyyntö saada EFTAn tuomioistuimelta neuvoa-antava lausunto asiassa Netfonds Holding ASA m.fl. v Staten v/Finansdepartementet
   (Asia E-8/16)
   (2017/C 90/08)
   Oslo tingrett (Oslon käräjäoikeus) on esittänyt 21 päivänä kesäkuuta 2016 pyynnön saada EFTAn tuomioistuimelta neuvoa-antava lausunto asiassa Netfonds Holding ASA m.fl. v Staten v/Finansdepartementet. Pyyntö saapui tuomioistuimen kirjaamoon 27 päivänä kesäkuuta 2016 ja koskee seuraavia kysymyksiä:
   
               1.
            
            
               Muodostavatko liikepankkilain 4 §:ään ja vakuutustoimintalain 2–1 §:ään sisältyvät liikkeeseenlaskua koskevat säännöt, jotka ymmärretään vaatimukseksi, että uusien pankkien ja vakuutusyhtiöiden osakkeista kolme neljäsosaa on merkittävä ilman etuoikeuksia (toteutettu julkisena liikkeeseenlaskuna), ETA-sopimuksen 31, 36 tai 40 artiklan mukaisen rajoituksen, edellyttäen, että toimilupahakemus ei koske vain kapealle markkinalohkolle suunnattua toimintaa?
               
                           a.
                        
                        
                           Jos oletetaan, että säännöt muodostavat ETA-sopimuksessa tarkoitetun rajoituksen: Onko säännöillä oikeutettu julkinen tavoite?
                        
                     
                           b.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus asianmukainen ETA-lainsäädännössä tarkoitetulla tavalla?
                        
                     
                           c.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus tarpeen ETA-lainsäädännössä tarkoitetulla tavalla?
                        
                     
         
               2.
            
            
               Muodostavatko liikepankkilain 4 §:ään ja vakuutustoimintalain 2–1 §:ään sisältyvät liikkeeseenlaskua koskevat säännöt, jotka ymmärretään vaatimukseksi, että muiden henkilöiden kuin promoottorien on merkittävä uusien pankkien ja vakuutusyhtiöiden osakkeista kolme neljäsosaa, ETA-sopimuksen 31, 36 tai 40 artiklan mukaisen rajoituksen, edellyttäen, että toimilupahakemus ei koske vain kapealle markkinalohkolle suunnattua toimintaa?
               
                           a.
                        
                        
                           Jos oletetaan, että säännöt muodostavat ETA-sopimuksessa tarkoitetun rajoituksen: Onko säännöillä oikeutettu julkinen tavoite?
                        
                     
                           b.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus asianmukainen ETA-lainsäädännössä tarkoitetulla tavalla?
                        
                     
                           c.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus tarpeen ETA-lainsäädännössä tarkoitetulla tavalla?
                        
                     
         
               3.
            
            
               Muodostaako vakiintunut hallinnollinen käytäntö, jossa yksityishenkilöt tai yritykset eivät saa omistaa enempää kuin 20–25 prosenttia rahoituslaitoksen osakkeista, paitsi tapauksissa, joissa itse lainsäädännössä sallitaan rahoitusryhmittymän perustaminen tai joissa rahoituslaitos harjoittaa ainoastaan niin sanottua kapealle markkinalohkolle suunnattua toimintaa, ETA-sopimuksen 31, 36 tai 40 artiklassa tarkoitetun rajoituksen, edellyttäen, että toimilupahakemus ei koske vain kapealle markkinalohkolle suunnattua toimintaa?
               
                           a.
                        
                        
                           Jos oletetaan, että tällainen vakiintunut hallinnollinen käytäntö muodostaa ETA-sopimuksessa tarkoitetun rajoituksen: Onko rajoituksella oikeutettu yleinen tavoite?
                        
                     
                           b.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus asianmukainen ETA-lainsäädännössä tarkoitetulla tavalla?
                        
                     
                           c.
                        
                        
                           Jos oletetaan, että rajoituksella on oikeutettu julkinen tavoite: Onko tällainen rajoitus tarpeen ETA-lainsäädännössä tarkoitetulla tavalla?